Käte Strobel

Käte Strobel opprinnelig Müller, (1907–1996) var en tysk politiker (SPD). Hun var fra 1966 til 1969 Tysklands helseminister og fra 1969 til 1972 minister for ungdom, familie og helse.

Hun ble født 23. juli 1907 i Gartenstadt, Nürnberg som det fjerde av sju barn i en arbeiderfamilie. Faren var skomaker og moren kokk, men oppga yrket da hun giftet seg. Hun arbeidet som kontorist og deltok i hjelpeorganisasjonen Kinderfreunden (Barnevennene), som sto den sosialistiske arbeiderungdommen nær. i 1928 giftet hun seg med trykkeren Hans Strobel. Han ble arrestert og dømt til to og et halv års fengsel for forræderi. Senere ble han overført til konsentrasjonsleiren i Dachau. I 1946 ble han sluppet fri fra krigsfangenskap i Jugoslavia.

Hun ble innvalgt til den første Forbundsdagen i 1949 og var medlem der til 1972. Fra 1958 til 1966 var hun medlem av Europaparlamentet og fra 1958 til 1966 Europaparlamentets visepresident.

I 1966 ble hun helseminister og engasjerte seg i familiepolitikken og barne- og ungdomsvernet. Hun gikk særskilt inn for utdanning av jenter. Senere var hun opptatt av saker knyttet til familieplanlegging og gikk inn for at jenter skulle ha tilgang til prevensjonsmidler. Hun ble kjent for opplysningsfilmen Helga og et omstridt oppslagsverk for seksualopplysning.

Referanser 

Tyske helseministre
Tyske familieministre
SPD-politikere
Personer fra Nürnberg